b"\n_START_ARTICLE_\nPot masti\n_START_PARAGRAPH_\nPot masti, tudi Pot Oolichan je tradicionalna trgovska pot po kateri so vozili ma\xc5\xa1\xc4\x8dobo rib (Thaleichthys Pacificus), ki se je uporabljala kot maslo na ameri\xc5\xa1kem severozahodu. Bila je zelo \xc5\xbeelena dobrina, s katero se je trgovalo po vsej Britanski Kolumbiji, Jukonu, v Washingtonu in Oregonu, kot tudi na vzhodu. Njena prednost je bila, da je za razliko od kateregakoli drugega ribjega olja, bila trdna in jo je bilo zato mogo\xc4\x8de preva\xc5\xbeati na dolge razdalje. Zato so jo obalni prebivalci kot Tsimshiani, Tlingiti, Haidi, Kwakwaka'wakwi in obalni Salishi pridobivali ne le zase, ampak tudi za zaledje. Nastalo je prostrano omre\xc5\xbeje trgovskih poti med pacifi\xc5\xa1ko obalo in notranjostjo Britanske Kolumbije. Glavno ribolovno obmo\xc4\x8dje je ustje reke Nass, kjer se je na tiso\xc4\x8de Indijancev sre\xc4\x8dalo v februarju in marcu, da bi napolnili zaloge tega pomembnega osnovnega \xc5\xbeivila._NEWLINE_Trgovina se je soo\xc4\x8dala z ogromnimi geografskimi ovirami, saj so obse\xc5\xbena visoka gorovja, ki se raztezajo vse do obale, te\xc5\xbeko prehodna. Druga ovira je bila izredna jezikovna razdrobljenost v regiji. V Britanski Kolumbiji so govorili 25 jezikov iz \xc5\xa1estih jezikovnih dru\xc5\xbein. Tako je nastal ob poteh sistem prevajalcev._NEWLINE_V 18. stoletju se je za\xc4\x8dela trgovina s krznom, ki je izkori\xc5\xa1\xc4\x8dala sistem Poti masti. Alexander MacKenzie ali Simon Fraser sta na svojih dolgih vo\xc5\xbenjah pogosto uporabljala prevajalce. Ta skrajna odvisnost od delavcev, poti, prevajalcev in logisti\xc4\x8dni sistem poti, se je nadaljeval v obdobju okoli 1770-1850. To je posledica dejstva, da so na tem velikem obmo\xc4\x8dju \xc5\xbeiveli skoraj samo Indijanci. 1824 je George Simpson iz Hudson Bay Company ugotovil, da je v okro\xc5\xbeju Kolumbija, to je v dana\xc5\xa1njem obmo\xc4\x8dju Britanske Kolumbije, Washingtona in Oregona skupaj \xc5\xbeivelo le 151 \xc4\x8dastnikov in mo\xc5\xbe. Tudi leta 1855 je bilo \xc5\xa1e vedno manj kot tiso\xc4\x8d belcev na otoku Vancouver in okoli Puget Sound. \xc5\xa0tevilo avtohtonih prebivalcev je bilo verjetno 70 do 100 -krat vi\xc5\xa1je. _NEWLINE_Riba sve\xc4\x8da (Thaleichthys pacificus) se je jedla tako surova kot kuhana. George Dawson je poro\xc4\x8dal leta 1876, da je videl\xc2\xa0\xc2\xbbindijanske \xc5\xbeenske kuhati ribje glave v lon\xc4\x8dkih kvadratne oblike\xc2\xab, katerih stene so bile 3/8 palca debele. Za ta namen so dale segrete kamne v vodotesne lon\xc4\x8dke in jih nataknile na dolge palice. Posneto mast so pakirali v lesenih posodah, kjer je bila dobro ohranjena in pripravljena za prevoz. Prevoz so izvajali prek plovnih poti, pe\xc5\xa1, pogosto s konji._NEWLINE_Nadzor poti je obstajal, tako kot pri vseh pomembnih gospodarskih poteh, in zanj so se pogosto borili. NA eni glavnih nadzornih to\xc4\x8dk, Tsimshian, sredi ozemlja Gitxsan, so na\xc5\xa1li zgodovinsko naselje Gitwangak Battle Hill. Utrjena vas je obstajala med (pred) leta 1700 in okoli 1835. Nadzorovali so ve\xc4\x8d kot 60 km dolg odsek Poti masti, ki sta jo povezovali reki Nass in Skeena. Kitwankool Pot masti je nato povezala vasi Gitxsan pri ustju reke Nass, glavnem ribolovnem obmo\xc4\x8dju rib sve\xc4\x8d._NEWLINE_Ko so Evropejci za\xc4\x8deli trgovati ob obali, se je obseg blaga bistveno spremenil. Evropsko blago kot so bile odeje, bomba\xc5\xbe, vr\xc4\x8di, sekire in no\xc5\xbei, pasti, pi\xc5\xa1tole in druga kovinska oprema, kot tudi kava, \xc4\x8daj, moka in tobak. Indijanci so nosili poleg ribje ma\xc5\xa1\xc4\x8dobe u\xc5\xbeitne morske haloge, ko\xc5\xa1are iz lesnih vlaken, \xc5\xa1koljke, ki so bile narejene kot nakit, su\xc5\xbenjev, suho meso, ko\xc5\xbee in krzno, jagode in plodove prerijske lilije, pa tudi odeje iz pasje dlake, morske trave, iz drevesnih vlaken in drugih \xc5\xbeivalskih dlak._NEWLINE_Nekatere Poti masti so \xc5\xa1e vedno delno dobro ohranjene in so \xc5\xa1e naprej, \xc4\x8deprav za druge namene, uporabne. To so nekateri deli od 450 km dolge Alexandrove MacKenzie Heritage Trail (tudi Nuxalk Carrier Grease Trail ali Nuxalk-Carrier Route), Chilkoot in Cheslatta Trail, Dalton Trail in Nyan Wheti._NEWLINE_V primeru Alexandrove MacKenzie Heritage Trail, ki je bila v uporabi \xc5\xbee tiso\xc4\x8dletje pred Nuxalk in ju\xc5\xbenej\xc5\xa1o Dakelh kot Pot masti, so se prvotni narodi upirali imenovanju poti po Evropejcu, ki je \xc5\xa1el samo enkrat po njej. Pojavile so se oznake poti in smerokazi dodatno na Nuxalk Carrier poti. Pot je namenjena prikazu \xc5\xa1tirih zgodovinskih in sodobnih vidikov in sicer vlogo britanskih raziskovalcev, arheologijo in zgodovino narave, kakor tudi razmerje med prvotnimi narodi, ki so poti gradili in jih uporabljali skozi tiso\xc4\x8dletja. Ti \xc5\xa1tirje vidiki so bili leta 1985 dolo\xc4\x8deni v sporazumu o sodelovanju med vlado in prvotnimi prebivalci."